Salmo (xéneru)

Salmón (Salmo spp.) ye'l nome común de delles especies de pexes de la familia Salmonidae. Les truches pertenecen a la mesma familia. Los salmones viven nos océanos Pacíficu y Atlánticu.

Los salmones son anádromos: ñacen n'agües dulces, migren al océanu y tornen a les agües dulces pa procrear. Atribúise-yos la capacidá de tornar al mesmu sitiu au ñacieren pa reproducise y los estudios recientes amosen que a lo menos un 90% de los salmones que resalven una corriente nacieron n'ella. Nun se sabe cómo s'alden, pero pue que'l finu sen del olfatu reconoza la química del so ríu natal.

 El Salmón n'Asturies 
Los ríos salmoneros n'Asturies son el ríu Sella, y el Narcea. Anguaño, namái n'Asturies, pésquense más salmones qu'en tola península Ibérica. N'otra dómina el númberu de captures n'Asturies yera descomanada. Les fontes apunten a que nel sieglu XVIII capturábense en Ribeseya, demientres la costera más de 12.000 salmones, cola particularidá de qu'entós llamentábense les autoridaes de Marina y el Gremiu de Mareantes, pola decadencia que s'albidraba nos ríos. Esta decadencia siguió medrando: en 1824 namái se pescaron 1.500 exemplares, cifra a la que nun se llegó postreramente demientres munchos años, namái en rares ocasiones. 

Esisten dellos documentos nos que'l cotarru vecinal de San Pedro de Villanueva, nel conceyu de Cangues d'Onís, pautaben facer dellos servicios al cenobiu benedictín pero con condiciones, una de les cuales yera que nun-yos daríen salmón na comida más de dos vegaes per selmana. Condiciones asemeyaes imponíen los obreros que trabayaben n'otres villes ribereñes, como La Pola de Llaviana o Cangas del Narcea

 Como comida 
El salmón ye un alimentu habitual y razonablemente sanu pol so altu conteníu en proteínes, ácidos grasos omega-3, y rellativamente baxu conteníu en grasa.

Según informes de la revista Science los salmones de criaderu puen tener altos conteníos de dioxines. Los niveles de PCB (Bifeníl Policlorináu) puen ser hasta 8 vegaes más altos nos criaos que nos xabaces y el conteníu n'Omega-3 pue ser menor. Pese a esto, l'autoridá d'alimentación Británica (FSA) recomienda'l consumu, inclusive de salmón criáu darréu que los sos beneficios superen los riesgos. Per otra parte, el salmón ye ún de los pescaos menos afeutaos pol mercuriu.

El salmón afumáu ye una de les preparaciones más comunes. Magar que dende que se cría ye tamién avezao tomalu frescu, enantes de la so crianza na piscicultura yera un artículu de lluxu. Otra preparación frecuente ye'l salmón marináu.

 Especies 
Esisten les siguientes especies válides nesti xéneru:
 Salmo abanticus Tortonese, 1954
 Salmo akairos Delling y Doadrio, 2005 - trucha del llagu Ifni.
 Salmo aphelios Kottelat, 1997
 Salmo balcanicus (Karaman, 1927)
 Salmo carpio Linnaeus, 1758 - carpione del llagu de Garda.
 Salmo caspius Kessler, 1877 - trucha del Mar Caspiu.
 Salmo cenerinus Nardo, 1847
 Salmo cettii Rafinesque, 1810 - trucha del mar Tirreno.
 Salmo chilo Turan, Kottelat y Engin, 2012
 Salmo ciscaucasicus Dorofeeva, 1967
 Salmo coruhensis Turan, Kottelat y Engin, 2010Turan, D., Kottelat, M. y Engin, S., 2009. "Two new species of trouts, resident and migratory, sympatric in streams of northern Anatolia (Salmoniformes: Salmonidae)". Ichthyol. Explor. Freshwaters, Vol. 20, No. 4, páxs.333-364
 Salmo dentex (Heckel, 1851)
 Salmo ezenami Berg, 1948
 Salmo farioides Karaman, 1938
 Salmo ferox Jardine, 1835
 Salmo fibreni Zerunian y Gandolfi, 1990 - carpione del llagu Fibreno.
 Salmo ischchan Kessler, 1877 - trucha del llagu Sevan.
 Salmo kottelati Turan, Doğan, Kaya, & Kanyılmaz, 2014 - trucha del río Alakir
 Salmo labrax Pallas, 1814 - salmón del mar Negro.
 Salmo letnica (Karaman, 1924) - trucha del llagu Ohrid.
 Salmo lourosensis Delling, 2011 - trucha del río Louros
 Salmo lumi Poljakov, Filipi y Basho, 1958
 Salmo macedonicus (Karaman, 1924)
 Salmo macrostigma (Duméril, 1858)
 Salmo marmoratus Cuvier, 1829 - trucha marmórea.
 Salmo montenigrinus (Karaman, 1933)
 Salmo nigripinnis Günther, 1866
 Salmo obtusirostris (Heckel, 1851) - trucha del mar Adriáticu.
 Salmo ohridanus Steindachner, 1892
 Salmo opimus Turan, Kottelat y Engin, 2012
 † Salmo pallaryi Pellegrin, 1924
 Salmo pelagonicus Karaman, 1938
 Salmo peristericus Karaman, 1938
 Salmo platycephalus Behnke, 1968 - trucha de Turquía.
 Salmo rhodanensis Fowler, 1974
 Salmo rizeensis Turan, Kottelat y Engin, 2010
 Salmo salar Linnaeus, 1758 - salmón común, salmón del Atlánticu o salmón de llagu.
 Salmo schiefermuelleri Bloch, 1784
 Salmo stomachicus Günther, 1866
 Salmo taleri (Karaman, 1933)
 Salmo tigridis Turan, Kottelat & Bekta, 2011
 Salmo trutta Linnaeus, 1758 - trucha común, con las siguientes subespecies:
 Salmo trutta aralensis (Berg, 1908) - trucha del mar d'Aral.
 Salmo trutta fario (Linnaeus, 1758) - trucha fario.
 Salmo trutta lacustris (Linnaeus, 1758) - trucha de llagu.
 Salmo trutta macrostigma (Duméril, 1858) - trucha de Córcega.
 Salmo trutta oxianus (Kessler, 1874)
 Salmo trutta trutta (Linnaeus, 1758) - trucha europea o trucha marina.
 Salmo visovacensis Taler, 1950
 Salmo zrmanjaensis Karaman, 1938

 Especies atlántiques 
 Salmo salar, salmón común o cenciellamente salmón ye la especie tipu. Medra nos ríos d'Europa occidental, dende'l norte de Portugal hasta l'árticu: Noruega, Islandia, Groenlandia y la costa este d'América del Norte, dende Connecticut n Estaos Xuníos d'América hasta la península del Llabrador na estaya ártica de Canadá. Cuando ta nel mar suel alcontrase nes agües qu'arrodien Groenlandia.

 Otra especie atlántica, Salmo trutta, suel clasificase como trucha, pese a ser un pariente más averáu del salmón atlánticu que nenguna de les especies del Pacíficu.

 Ver tamién 
Salmonicultura
Acuicultura
Campanu

 Referencies 

 Enllaces esternos 

Categoría:Salmoniformes